
Általános és sajátos játéktechnikai elemek egy gyimesi furulyás repertoárjában

A furulyások között egyénenkénti különbségeket figyelhetünk meg. Hangszerük használatakor a felmenőiktől tanult tudás mellett saját zenei elképzelésük is megszólaltatásra kerül.
A dolgozat Karácsony Lázár játékmódjának elemzését foglalja magába, Gyimes vidékének a furulyásokra vonatkozó általános jellemzőit figyelembe véve.
Karácsony Lázár életének vázlatos leírásából indultam ki. Ismertetni kívánom a furulyázására vonatkozó stílusjegyeket, valamint a díszítési formulákat a dallamok többségére vonatkoztatottan.
A játékmódelemzés során a gyimesi hagyományos táncrend Karácsony Lázár által is ismert és játszott dallamait vettem alapul. A dallamokat a táncrend alapján sorba rendeztem, majd a kiválasztott példákon keresztül elemeztem játékmódját.
A Hagyományok Háza adatbázisában publikált gyűjtések felvételeinek áttanulmányozása után egy részletesebb és átfogóbb képet kaptam a Karácsony Lázár életében megtanult dallamok számáról és összetételéről.



